העשן הנוצר כתוצאה משריפת טבק מכיל 43 חומרים מסרטנים. הזפת אשר נמצאת בטבק וחודרת לריאות מכילה חומר מסרטן הנקרא בנזפירן. הסיגריות כוללות חומרים נוספים מזיקים, הגורמים נזק רב לגופנו: הניקוטין, שגורם להתכווצות נימי הדם, הפחמן החד-חמצני המפחית את כמות החמצן בריאות, במיוחד בעוברים ובתינוקות, הפנול אשר גורם להרס הריסניות שבריאות, ועוד. כתוצאה מגירוי מתמשך של הריאות, נוצרים בהתחלה תאים טרום-סרטניים, ובהמשך – תאים סרטניים.